**ΔΕΛΤΙΟ ΤΥΠΟΥ**

**Webinar με θέμα**

**«Η επιτακτική ανάγκη για καλύτερη διαχείριση των κρίσεων**

**και ο ρόλος της εκπαίδευσης»**

Λάρισα, 13/11/2023

Το **Πανεπιστήμιο Θεσσαλίας και το Ερευνητικό Εργαστήριο Διοικητικών, Ψηφιακών και Εκπαιδευτικών Ικανοτήτων**, διοργανώνει webinar με θέμα **«Η επιτακτική ανάγκη για καλύτερη διαχείριση των κρίσεων και ο ρόλος της εκπαίδευσης»** το οποίο πραγματοποιείται στο πλαίσιο του έργου **CRISIS (Competences for Resilient Smart Cities’ Staff)** (<https://crisisproject.eu/>). Το έργο CRISIS στοχεύει στην καλύτερη προετοιμασία των πόλεων μας, των υποδομών της χώρας, μέσω της εκπαίδευσης των στελεχών των ΟΤΑ.

H εκδήλωση θα πραγματοποιηθεί **διαδικτυακά την Τρίτη 21 Νοεμβρίου 2023 και ώρα 18:00-20:00** και μπορείτε να εγγραφείτε στην ακόλουθη διεύθυνση <https://tinyurl.com/crisis-webinar-2023>. To πρόγραμμα της εκδήλωσης είναι το ακόλουθο:

* «Αντιμετώπιση κρίσεων στον 21ο αιώνα: Αναγκαίοι μετασχηματισμοί στην Τοπική Αυτοδιοίκηση από την παγκόσμια σκοπιά» από την **Κωνσταντίνα Καρύδη**, Acting Managing Director - Resilient Cities Catalyst Europe και Αντιπρόεδρο του Κόμβου Κλιματικής Αλλαγής στην Ελλάδα.
* «Η εμπειρία από τις επιπτώσεις της κακοκαιρίας Daniel στις υποδομές ύδρευσης και αποχέτευσης στη ΔΕΥΑ Λάρισας» από το **Δημήτρη Σαββοργιανάκη**, Γενικό Διευθυντή της ΔΕΥΑΛ.
* «Η ανθεκτικότητα των πόλεων και η εκπαίδευση των στελεχών των ΟΤΑ» από τον **Πάνο Φιτσιλή**, Καθηγητή του Πανεπιστημίου Θεσσαλίας.
* «Το εκπαιδευτικό πρόγραμμα για τα στελέχη των έξυπνων-ανθεκτικών πόλεων CRISIS» από την **Παρασκευή Τσούτσα**, Επίκουρη Καθηγήτρια του Πανεπιστημίου Θεσσαλίας.
* «Συμπεράσματα από την πιλοτική εφαρμογή του εκπαιδευτικού προγράμματος CRISIS» από τον **Βασίλη Κυριατζή**, Εργαστηριακό Διδακτικό Προσωπικό του Πανεπιστημίου Θεσσαλίας.

Θα ακολουθήσει η συμβολική απονομή των πιστοποιητικών επιτυχούς ολοκλήρωσης του εκπαιδευτικού προγράμματος με τίτλο «Στέλεχος ανθεκτικής έξυπνης πόλης – CRISIS Smart City Resilient Officer»

**Για το Πανεπιστήμιο Θεσσαλίας:**

Επιστημονικός Υπεύθυνος του έργου CRISIS, Καθηγητής Πάνος ΦΙΤΣΙΛΗΣ ([fitsilis@uth.gr](mailto:fitsilis@uth.gr))